Thit Jensenová

Marie Kirstine Dorothea Jensenová (Thit Jensen) (*19. január 1876, Farsø, Dánsko – † 14. máj 1957, Bagsværd, Dánsko) bola dánska spisovateľka, sestra nositeľa Nobelovej ceny J.V. Jensena. Patrí medzi najprekladanejšie a najobľúbenejšie dánske spisovateľky. Vo svojom diele sa spočiatku venovala boju za zlepšenie postavenia ženy v spoločnosti, no jej najvýznamnejším obdobím sa stalo písanie historických románov.

Thit Jensenová sa narodila 19. januára 1876 v jutskej dedine Farsø, kde bol jej otec zverolekárom. Matka zomrela predčasne následkom jedenástich pôrodov. Otec platil štúdium iba štyrom synom, Thit sa vzdelávala sama. Začala písať ako štrnásťročná, neskôr sa osamostatňuje a odchádza do Nórskeho Osla, kde pracuje ako pomocnica v domácnosti a predavačka čokolády. Vytúženú vlastnú izbu získava až v Kodani. Prvé tri rukopisy jej vydavateľ vrátil, ale so štvrtým má úspech a odvtedy publikuje takmer jednu knihu ročne. Spočiatku píše poviedky a romány z rodného vidieka. Vo svojej tretej knihe Martyrium začína obdobie odboja za práva ženy a zlepšenie jej postavenia v spoločnosti. V rokoch 1904 – 1905 podnikla dlhší študijný pobyt na Islande, ktorý sa odráža v niekoľkých neskorších dielach. Nakrátko bola vydatá za Gustava Johana. Po roku 1928 začína obdobie historických románov, končiace titulom „Posledná valkýra“. Spomienkam venovala knihu „Odkiaľ - kam?“. Zomrela 14. mája 1957 vo veku 81 rokov.

 Bibliografia 

1903 – To Søstre ("Dve sestry")
1904 – Familijen Storm ("Rodina Stormovcov")
1905 – Martyrium ("Martýrium")
1907 – Ørkenvandring ("Putovanie po púšti")
1907 – Prins Nilaus af Danmark ("Princ Nialus Dánsky")
1909 – Sagn og Syner ("Povesti a vidiny")
1912 – Hemskoen ("Papuča")
1913 – Højeste Ret
1915 – Stærkere end Tro
1915 – Jorden ("Zem")
1916 – Jydske Historier
1917 – Hr. Berger intime ("Pán Berger intímne")
1918 – Gerd - det tyvende Aarhundredes Kvinde
1919 – Den erotiske Hamster ("Erotický škrečok")
1919 – Kongen fra Sande ("Kráľ zo Sande")
1924 – Frivilligt Moderskab
1925 – Aphrodite fra Fuur: den moderne kvindes udviklingshistorie ("Afrodite z Fuuru")
1926 – Børnebegrænsning. Hvorfor - hvordan?
1928 – I Messias' Spor ("Po stopách Mesiášových")
1929 – Storken
1931 – Jørgen Lykke: rigens sidste ridder ("Jörgen Lykke, posledný rytier dánsky")
1934 – Nial den Vise ("Njál Múdry")
1936 – Stygge Krumpen ("Stygge Krumpen")
1940 – 53 – Trilógia: Valdemar Atterdag, Drotten, Rigets arving ("Valdemar Atterdag, Vládca, Dedič ríše")
1950 – Hvorfra? Hvorhen? ("Odkiaľ – kam?")
1954 – Den sidste Valkyrie („Posledná valkýra“)

Kategória:Narodenia v 1876
Kategória:Úmrtia v 1957
Kategória:Dánski spisovatelia
Kategória:Dánski spisovatelia románov